Urd (ukeblad)

Urd var et norsk ukeblad som var myntet på kvinnelige lesere. Det ble grunnlagt i 1897 og lagt ned i 1958. 

 Navnet «Urd» 
I norrøn mytologi var det tre norner eller skjebnegudinner. Urd var gudinnen for det som har skjedd, Verdande for nåtida, og Skuld for framtida. Urd var også den som pleiet verdenstreet Yggdrasil. Tidsskrifthodet ble tegnet av illustratøren Andreas Bloch og viste Urd som vanner Yggdrasil. I en ramme stod skrevet bladets motto, pyntet med små, skråstilte hakekors som lykkesymboler:
«Gaa Urd din gjerning at gjøremildt du ved sjælene røremaa sandhed og kiærlighed førepaa vidderne op»

 Etablering og tematikk 
Tidsskriftet ble startet av journalistsøstrene Anna (1864–1956) og Cecilie Bøe (1856–1947). Urd hadde en kristen profil og satset på familieorientert stoff, men også folkeopplysning, kunst og kultur. Anna Bøe var redaktør fra starten til 1933. Hun hadde tidligere vært redaktør for Frelsesarmeens Krigsropet, som bladets første redaktør fra høsten 1888 til våren 1892. Conny Juell overtok som redaktør i 1933 fram til tyskerne meddelte henne skriveforbud i 1940, men hun fortsatte å skrive under pseudonym.

 Øvrige bidragsytere (utvalg) 
Blant bidragsyterne til magasinet var Kitty Kielland, Jacob Breda Bull, Vilhelm Krag, Johan Falkberget, Henriette Schønberg Erken, Erik Lie, Nils Collett Vogt, Peter Egge og Barbara RingStore norske leksikon (2005 - 2007): Urd - magasin i Store norske leksikon på snl.no. Hentet 11. september 2023 fra https://snl.no/Urd_-_magasin

 Nedleggelse i 1958 
Urd ble lagt ned i 1958, etter å ha kommet ut i noe over 60 år.

 Referanser 

Kategori:Nedlagte norske ukeblader
Kategori:Publikasjoner etablert i 1897
Kategori:Publikasjoner nedlagt i 1958
Kategori:1897 i Norge
Kategori:Kunst og kultur i 1897
Kategori:Kunst og kultur i 1958